Nóg ŉ skietery by Florida-nagklubPolisie by die nagklub. Foto: Via @airnewsalerts op Twitter Minstens twee mense is dood en 17 beseer in ŉ skietery by ŉ nagklub in Florida in die VSA. Volgens die plaaslike uitsaaier, WINK, het die voorval Maandag in die vroeë oggendure by ŉ nagklub in Fort Myers plaasgevind. Na wat berig word, is nagenoeg 30 skote tydens ŉ partytjie vir tieners afgevuur. Die skietery volg op ŉ dodelike terreuraanval op 12 Junie by ŉ nagklub in Orlando, Florida, waarin minstens 50 mense dood en 53 beseer is. WINK berig ŉ groot polisieteenwoordigheid is op die toneel. Owerhede het nog nie ŉ amptelike verklaring vrygestel nie.